Р е п у б л и к а б ъ л г а р и я

**МИНИСТЕРСТВО НА ОБРАЗОВАНИЕТО И НАУКАТА**

# РЕГИОНАЛНО УПРАВЛЕНИЕ НА ОБРАЗОВАНИЕТО – ВЕЛИКО ТЪРНОВО

Велико Търново - 5002, ул. „Арх. Георги Козаров” № 1, тел.(062) 61-63-14, ел. поща: rio\_vt@ruo-vt.bg

**ДО**

**НАЧАЛНИЦИТЕ**

**НА РЕГИОНАЛНИ УПРАВЛЕНИЯ**

**НА ОБРАЗОВАНИЕТО**

**Относно:** *провеждане на ІІ-ро Междуучилищно онлайн състезание „DesignPack”, инициирано от ПГАТ „Цанко Церковски“ – гр. Павликени*

**УВАЖАЕМА ГОСПОЖО** **НАЧАЛНИК,**

**УВАЖАЕМИ ГОСПОДИН НАЧАЛНИК,**

Ръководството и учителите в специалност „Полиграфия“ при Професионална гимназия по аграрни технологии „Цанко Церковски“, гр. Павликени организират за втора поредна година Междуучилищно състезание „DesignPack”, даващо възможност за демонстриране на знания и умения на ученици в областта на графичния дизайн и предпечатна подготовка. Съорганизатори на състезанието са Химикотехнологичен и металургичен университет - гр. София, специалност „Дигитални и конвенционални печатни технологии и дизайн“ и „Унипак“ АД - гр. Павликени, лидер в производството и иновациите на гъвкави и картонени опаковки. Състезанието се провежда със съдействието на: Регионално управление на образованието – гр. Велико Търново, фирма “Випимекс” ООД - гр. Плевен, с медийната подкрепа на списания „Опаковки и печат“ и „Полиграфия“.

Целите на състезанието са свързани с:

- изява на творческия потенциал и на оригиналното ученическо мислене в областта на дизайна и предпечатната подготовка;

- предоставяне на възможност на регионите в страната да сравняват постиженията си в областта на графичния дизайн и специализираните софтуери за предпечатна подготовка;

- стимулиране на развитието, утвърждаване и подпомагане на професионалната реализация на млади таланти в актуалната и бързоразвиващата се индустрия на печата и производство на опаковки, както и създаване и осъществяване на междуучилищно сътрудничество в областта на професионалното образование.

Участници в състезанието могат да бъдат ученици от IX – XII клас, обучаващи се по професии от професионални направления „Аудио-визуални изкуства и техники“; „Производство на медийни продукти“, „Дизайн“ и „Компютърни науки“.

През учебната 2023-2024 година състезанието ще се проведе в три етапа:

* първи етап: графична изработка на лого на компания „Селена“, срок за провеждане до 23 февруари 2024 г.;
* втори етап: направление – ДИЗАЙН - „Дизайн на опаковка“ - провежда се онлайн в платформа Teams на 07 март 2024 г.;
* трети етап: направление – ПРЕДПЕЧАТ - „Предпечатна подготовка и електронен монтаж на примерен дизайн на опаковка“ - провежда се онлайн в платформа Teams на 14 март 2024 г.

Награждаването на финалистите в I-ви, ІІ-ри, ІІІ-ти етап ще бъде присъствено в ПГАТ „Цанко Церковски“ гр. Павликени.

Регистрация за участие в Междуучилищното състезание се извършва чрез попълване на формуляр и декларация за информирано съгласие, публикувани на сайта на училището - [www.pgat.bg](http://www.pgat.bg). Попълнените и подписани документи се изпращат на designpack@pgat.bg в срок до 09 февруари 2024 г., включително.

Допълнителна информация за състезанието може да бъде получена от координатор - технически изисквания за изработка на проектите: Николина Георгиева, GSM: 0886 508980 и координатор - задължителна документация за участие: Пламенка Николаева, GSM: 0882 022217.

Моля за Вашето съдействие за разпространяване на регламента на състезанието до директори на училища, осъществяващи обучение в посочените по-горе професионални направления.

Предварително Ви благодаря!

**Приложения:**

* 1. Регламент на ІІ-ро Междуучилищно състезание „DesignPack”;
	2. Формуляр за участие;
	3. Декларация за информираност и съгласие за ученик под 16 г.;
	4. Декларация за информираност и съгласие за ученик над 16 г.;
	5. Приложение А - изисквания за първи етап „Графичен знак“;
	6. Приложение В - изисквания за разработката в направление „Дизайн“;
	7. Приложение С - изисквания за разработките в направление „Предпечат“.

**С уважение,**

